**ORDIN**

**Nr. 1199 din 15.09.2020**

**pentru aprobarea Normelor metodologice privind acordarea unui ajutor financiar sub formă de voucher pentru încurajarea și sprijinirea copiilor în practicarea sportului de performanță**

Având în vedere:

* prevederile Legii nr. 500 din 2002, privind finanțele publice, cu modificările și completările ulterioare;
* Referatul de aprobare nr. 26/10.09.2020, emis de Direcția Sportul pentru Toți și Programe pentru Tineret

În temeiul:

* prevederilor art.8 din O.U.G. nr. 157/2020 privind acordarea unui ajutor financiar sub formă de voucher pentru încurajarea și sprijinirea copiilor în practicarea sportului de performanță;
* prevederilor art.8, alin.4 din Hotărârea Guvernului nr. 11 din 2013, privind organizarea şi funcţionarea Ministerului Tineretului şi Sportului, cu modificările şi completările ulterioare,

Ministrul Tineretului şi Sportului emite următorul:

**ORDIN**

Art.1. Se aprobă Normele metodologice privind acordarea unui ajutor financiar sub formă de voucher pentru încurajarea și sprijinirea copiilor în practicarea sportului de performanță, prevăzute în Anexa care face parte integrantă din prezentul Ordin.

Art.2. Prezentul ordin se publică în Monitorul Oficial al României, Partea I.

**Ministrul tineretului şi sportului,**

**IONUȚ MARIAN STROE**

**NORME METODOLOGICE**

de aplicare a prevederilor O.U.G. nr. 157/2020privind acordarea unui ajutor financiar sub formă de voucher pentru încurajarea și sprijinirea copiilor în practicarea sportului de performanță

# Capitolul I - DISPOZITII GENERALE

Art.1.- Ajutorul financiar sub formă de vouchere, se acordă în baza O.U.G. nr. 157/2020 *privind acordarea unui ajutor financiar sub formă de voucher pentru încurajarea și sprijinirea copiilor în practicarea sportului de performanță*, în vederea achiziționării de echipamente sportive.

Art.2.- Scopul acordării ajutorului financiar îl constituie încurajarea practicării sportului de performanță.

# Capitolul II - FURNIZORII DE VOUCHER

Art.3.- Finanțarea voucherelor se asigură de la bugetul de stat prin Bugetul Ministerului Tineretului și Sportului, denumit în continuare M.T.S. Distribuirea voucherelor achiziționate de către M.T.S. se va face de către Direcțiile județene pentru sport și tineret, denumite în continuare D.J.S.T., respectiv de către Direcția pentru Sport și Tineret a Municipiului București, denumită în continuare D.S.T.M.B., prin cluburile sportive la care sunt legitimați beneficiarii.

# Capitolul III – BENEFICIARII

Art.4.- Beneficiarii de voucher sunt copiii născuți în perioada 01.01.2005 - 31.12.2014, care se legitimează pentru prima dată la un club sportiv deținător de certificat de identitate sportivă,

în perioada 08 septembrie 2020 - 30 noiembrie 2020, în vederea practicării sportului de performanță.

# Capitolul IV - DOCUMENTELE NECESARE ACORDĂRII VOUCHERULUI

Art.5.- Voucherul în valoare de 300 lei se acordă de la bugetul de stat prin bugetul M.T.S. în limita bugetului aprobat cu această destinație pentru anul 2020 și se distribuie de către cluburile sportive beneficiarilor eligibili.

Art.6.- Beneficiarii eligibili pentru a primi voucherul în valoare de 300 lei, trebuie să solicite acordarea acestuia, clubului sportiv la care s-au legtimat, începând cu data intrării în vigoare a prezentelor norme și până la data de 30 noiembrie 2020, inclusiv.

Art.7.- (1) Solicitarea acordării voucherului se face pe baza următoarelor documente:

* Cerere pentru acordarea ajutorului financiar sub formă de voucher - anexa nr. 1, însoțită de:
  1. Certificat de naștere (original și copie);
  2. Act de identitate părinte/reprezentant legal (original și copie);
  3. Legitimație sportivă (original și copie);
  4. Declarație privind acordul prelucrării datelor cu caracter personal – anexa nr. 4.

(2) Copiile sunt certificate conform cu originalul de către persoana desemnată să primească documentele.

Art.8.- Cererea de solicitare acordare voucher și declarația pe propria răspundere se întocmesc de reprezentantul legal/tutore al copilului și se depun în vederea centralizării la clubul sportiv la care copilul a fost legitimat.

Art.9.- Activitatea de acordare a voucherului pentru copii, se va implementa de către cluburile sportive la care copiii sunt legitimați.

Art.10.- Verificarea datelor și informațiilor cuprinse în cerere și documentele doveditoare pentru acordarea ajutorului financiar sub formă de voucher, precum și prelucrarea datelor înscrise în cerere se realizează de către personalul cluburilor sportive.

Art.11.- Cluburile sportive transmit la D.J.S.T.-uri și la D.S.T.M.B. situația centralizată a solicitărilor de acordare voucher la sfârșitul fiecărei săptămâni în care au avut loc solicitări, în format electronic (excel) și în format letric (document asumat de către reprezentantul legal al clubului sportiv). Data ultimei transmiteri este 4 decembrie 2020.

Art.12.- D.J.S.T.-urile și D.S.T.M.B. transmit la M.T.S. săptămânal în fiecare zi de luni pentru săptămâna precedentă situația centralizată a solicitărilor de acordare de voucher, în format electronic (excel). Data ultimei transmiteri este 07 decembrie 2020.

Art.13.- Direcția Sportul pentru Toți și Programe pentru Tineret din cadrul M.T.S. centralizează și transmite în maxim 24 de ore necesarul privind comanda pentru emiterea voucherelor la direcția suport, respectiv Direcția Generală Economică Achiziții Investiții și Patrimoniu.

# Capitolul V - REGLEMENTĂRI FISCALE

Art.14.- Ajutorul financiar sub formă de voucher este neimpozabil conform art. 62 din Legea 227/2015 privind Codul fiscal cu modificările și completările ulterioare și nu se urmărește silit decât pentru recuperarea sumelor necuvenite acordate cu acest titlu.

Art.15.- Ajutorul financiar sub formă de voucher nu se ia în calcul la stabilirea unor obligații legale de întreținere și nici la stabilirea veniturilor în baza cărora se acordă beneficii de asistență socială sau alte prestații sociale, bazate pe verificarea veniturilor.

# Capitolul VI - MODALITATEA DE INFORMARE A PUBLICULUI

Art.16.- Comunicarea către public va fi făcută prin:

1. afișarea pe site-ul M.T.S. a informațiilor/normelor privind condițiile de acordare a ajutorului financiar sub formă de voucher;
2. afișarea pe site-ul/ la sediul D.J.S.T., respectiv D.S.T.M.B. a unei informări privind condițiile de acordare a ajutorului financiar sub formă de voucher;
3. informarea de către cluburile sportive a părinților sau reprezentanților legali despre programul privind încurajarea și sprijinirea copiilor în practicarea sportului de performanță;
4. informarea și sprijinul reprezentantului legal/tutore în vederea depunerii cererilor și a actelor necesare pentru acordarea ajutorului financiar sub formă de voucher;
5. afișarea la sediul cluburilor sportive a unei informări privind condițiile de acordare a ajutorului financiar.

Art.17.- Beneficiarul ajutorului financiar este copilul, titular al voucherului pentru achiziționarea echipamentului sportiv.

Art.18.- (1) Filiația copiilor și situația lor juridică în fața reprezentantului legal al clubului sportiv, se dovedesc cu următoarele documente, după caz:

a) certificat de naștere a copilului (original și copie);

b) hotărâre judecătorească de încredințare a adopției, potrivit legii (original și copie);

c) hotărârea comisiei pentru protecția copilului privind instituirea unei măsuri de protecție sau sentința judecătorească (original și copie);

d) sentința judecătorească privind instituirea tutelei (original și copie);

e) sentința judecătorească privind delegarea exercițiului drepturilor părintești (original și copie);

f) alte acte, în funcție de fiecare caz în parte.

(2) Copiile sunt certificate conform cu originalul de către persoana desemnată să primească documentele.

Art.19.- Asistentul maternal profesionist poate solicita ajutorul financiar sub formă de voucher atât pentru copiii săi, cât și pentru cei pe care îi are în plasament.

# Capitolul VII – OBLIGAȚIILE CLUBURILOR SPORTIVE

Art.20.- Pe baza cererilor de acordare a voucherului, cluburile sportive vor întocmi un centralizator, care va fi transmis, către D.J.S.T., respectiv către D.S.T.M.B.. Centralizatorul va fi întocmit după verificarea datelor și informațiilor cuprinse în cerere și documentele justificative anexate.

Art.21.- Situația centralizatoare va conține în mod obligatoriu numele, prenumele, codul numeric personal ale copilului în vederea emiterii voucherului, seria și numărul legitimației acestuia la ramura de sport înscrisă în Certificatul de Identitate Sportivă, data eliberării legitimației - anexa nr. 2.

Art.22.- Centralizatorul va fi întocmit în două exemplare și va fi depus la D.J.S.T., respectiv la D.S.T.M.B. și va conține sub semnătură, în mod obligatoriu, mențiunea, *”sub sancțiunile codului penal pentru fals în declarații, certificăm că datele înscrise în prezentul centralizator corespund cu realitatea”.*

Art.23.- Cluburile sportive au obligația să arhiveze solicitările împreună cu documentele justificative timp de 5 ani.

# Capitolul VIII- OBLIGAȚIILE – D.J.S.T. și D.S.T.M.B.

Art.24.- D.J.S.T.-urile, respectiv D.S.T.M.B., centralizează solicitările primite de la cluburile sportive și transmit săptămânal la M.T.S. solicitarea în vederea tipăririi voucherelor, dar nu mai târziu de 7 decembrie 2020.

Art.25.- D.J.S.T.-urile, respectiv D.S.T.M.B., au obligația să arhiveze solicitările împreună cu documentele justificative timp de 5 ani.

# Capitolul IX - ACHIZIȚIA ȘI DISTRIBUȚIA VOUCHERELOR

Art.26.- (1) Contractul de achiziție a voucherelor se realizează de către M.T.S. prin direcția de specialitate.

(2) Firma emitentă distribuie voucherele către D.J.S.T.-uri, respectiv către D.S.T.M.B., direct pe bază de aviz de însoțire și/sau proces verbal de predare – primire, după caz.

(3) D.J.S.T.-urile, respectiv D.S.T.M.B., distribuie către cluburile sportive voucherele pe baza de proces verbal de predare – primire - anexa nr. 3 .

(4) Conducerea D.J.S.T.-urilor, respectiv D.S.T.M.B. va desemna, prin decizie, un responsabil cu distribuirea voucherelor către cluburile sportive ai căror sportivi beneficiează de vouchere.

(5) Cluburile sportive distribuie beneficiarilor voucherele, pe baza de semnatură a reprezentantului legal al acestuia, conform anexei nr. 5.

(6) Conducerea cluburilor sportive va desemna, prin decizie, un responsabil cu distribuirea voucherelor.

Art.27.- După finalizarea distribuirii voucherelor, recepția se va face astfel:

(1) D.J.S.T.-urile, respectiv D.S.T.M.B., au obligația de a transmite la M.T.S.:

* copia după avizul de însoțire și/sau P.V. de predare – primire dintre D.J.S.T./D.S.T.M.B. și **firma emitentă** de voucher, după caz;
* copia după P.V. de predare – primire dintre D.J.S.T./D.S.T.M.B. și **cluburile sportive**.

(2) Cluburile sportive au obligația de a transmite la D.J.S.T./D.S.T.M.B.:

* copia după tabelul centralizator semnat de părinte/tutore pentru predarea-primirea voucherului de la clubul sportiv.

Art.28.- Voucherele nedistribuite, de către cluburi, până la data de 31 decembrie, vor fi restituite la M.T.S. în primele 10 zile lucrătoare din ianuarie 2021 prin D.J.S.T.-uri, respectiv prin D.S.T.M.B., conform anexei nr. 6.

# Capitolul X - OBLIGAȚIILE BENEFICIARILOR DE VOUCHERE

Art.29.- (1) Se interzice beneficiarilor de vouchere:

a) solicitarea și /sau primirea unui rest de bani la utilizarea voucherului, în cazul în care suma corespunzătoare produselor solicitate este mai mică decât valoarea nominală a acestuia;

b) comercializarea voucherelor în schimbul unor sume de bani și /ori altor bunuri și /ori servicii;

c) utilizarea voucherelor în magazine, în locații, în unități de orice fel care nu vând produse și echipamente sportive și nu au afișate la intrare autocolante speciale ale unității emitente;

d) utilizarea voucherelor pentru procurarea altor produse decât achiziționarea de echipament sportiv.

# 

# Capitolul XI – DISPOZIȚII FINALE

Art.30.- M.T.S., prin direcțiile de specialitate arhivează și păstrează în condițiile legii documentele justificative primite de la D.J.S.T.-uri, respectiv de la D.S.T.M.B..

Art.31.- Anexele din prezenta metodologie se găsesc pe site-ul M.T.S., la D.J.S.T.-uri, respectiv la D.S.T.M.B., precum și la sediile cluburilor sportive.

Art.32.- Prezentele norme metodologice intră în vigoare la data publicării în monitorul oficial.

**Anexa 1. la normele metodologice**

**CERERE**

**pentru acordarea ajutorului financiar sub formă de voucher**

Doamnă/Domnule Director/Președinte

**Subsemnatul** :**Numele\_\_\_\_\_\_\_\_\_\_\_\_\_\_\_\_\_\_\_\_, Prenumele \_\_\_\_\_\_\_\_\_\_\_\_\_\_\_\_\_\_\_\_\_\_\_\_,**

**Cod numeric personal:**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |  |  |

**Act de identitate/doveditor\*)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| C.I.   |  | | --- | |  | | B.I.   |  | | --- | |  | | PASS.   |  | | --- | |  | | Seria :  ............. | Nr. :  .................. | Eliberat de:  ........................... | La data:  ......../......./.......... |

*(\*copie ataşată) (z z) (l l) (a a a a)*

**Date de contact:**

*Strada ……………………………Nr………. Bl. ………. Sc………. Et………. Apart…………. Sector …………, Localitatea ……………………………, Judeţ …………………. Tel./Mobil: …………………………….*

**În calitate de:**

|  |
| --- |
|  |

* Reprezentant legal al copilului (Părinte)

|  |
| --- |
|  |

* Tutore, legal desemnat

*(se va bifa situația corespunzătoare)*

Vă rog să îmi aprobaţi acordarea ajutorului financiar sub formă de voucher, pentru beneficiarul:

**Numele\_\_\_\_\_\_\_\_\_\_\_\_\_\_\_\_\_\_\_\_, Prenumele \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Cod numeric personal**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |  |  |

**Act de identitate/doveditor\*)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| C.I.   |  | | --- | |  | | C.N.   |  | | --- | |  | | PASS.   |  | | --- | |  | | Seria :  ............. | Nr. :  .................. | Eliberat de:  ........................... | La data:  ......../......./.......... |

*(\*copie ataşată) (z z) (l l) (a a a a)*

*C.N.- certificat de naștere*

*Totodată menționez faptul că ………………………….………… (numele copilului), în calitate de beneficiar eligibil de voucher, este legitimat la Clubul Sportiv……………………………………………………. la data de ……………………cu legitimația (copie ataşată) seria ……… nr…………… și confirm că acesta nu a fost și nu este legitimat la alt club sportiv.*

***Subsemnatul declar pe proprie răspundere sub sancţiunea prevăzută de art. 326, din Legea nr. 286/2009 privind Codul penal, cu modificările şi completările ulterioare, că datele şi informaţiile prezentate sunt complete şi corespund realităţii.***

***Data ................ Numele și prenumele solicitantului ...........................***

***Semnătura ......................***

**ANTET Clubul sportiv Anexa 2 la normele metodologice**

Nr. Certificat de Identitate Sportivă

.........................................................

Situație centralizatoare a beneficiarilor de voucher conform O.U.G. 157/2020 *privind acordarea unui ajutor financiar sub formă de voucher pentru încurajarea și sprijinirea copiilor în practicarea sportului de performanță*

|  |  |  |  |  |  |
| --- | --- | --- | --- | --- | --- |
| Nr. crt. | Nume și prenume (copil) beneficiar de voucher | C.N.P. beneficiar | Seria și numărul legitimație | Data eliberării legitimației | Ramura de sport  înscrisă în C.I.S. |
| 0 | 1 | 2 | 3 | 4 | 5 |
| 1 |  |  |  |  |  |
| 2 |  |  |  |  |  |
| .... |  |  |  |  |  |

Sub sancțiunile codului penal pentru fals în declarații, certificăm că datele înscrise în prezentul centralizator corespund cu realitatea.

Conducătorul clubului sportiv Data întocmiri:................

(numele, prenumele, semnătura și ștampila)

...................................................

**ANTET D.J.S.T. sau D.S.T.M.B. Anexa 3 la normele metodologice**

PROCES VERBAL DE PREDARE – PRIMIRE

VOUCHERE

NR. .......

Încheiat azi ........................................

D.J.S.T. ............/ D.S.T.M.B. reprezentat (a) prin ............................ și .......................... în calitate de reprezentant al clubului sportiv .............................., au procedat la predarea - primirea unui număr de ..................... vouchere de la seria .......... nr. ....... la seria ........... nr. .................., pentru un număr de ............. beneficiari, în vederea distribuirii acestora în conformitate cu O.U.G. 157/2020 și a N.M. aprobate cu OMTS nr. ............/2020.

Prezentul proces - verbal s-a încheiat în 3 exemplare originale, unul pentru entitatea care predă, unul pentru entitatea care primește și al treilea exemplar\*, avizat de către părți pentru Ministerul Tineretului si Sportului.

\*) exemplarul al treilea, în original, va fi transmis prin grija entității care predă la Ministerul Tineretului si Sportului.

|  |  |
| --- | --- |
| **AM PREDAT,** | **AM PRIMIT,** |
| **D.J.S.T. ........................./ D.S.T.M.B.** | **Clubul Sportiv ...............................................** |
| **Reprezentat prin: ...........................................** | **Reprezentat prin: ...........................................** |
| **Semnătura: .....................................................** | **Semnătura: .....................................................** |
| **Data: ................................................................** | **Data: ...............................................................** |

**Anexa nr. 4**. la normele metodologice

Declarație de consimțământ

privind acordul pentru prelucrarea datelor cu caracter personal

Subsemnatul(a) …………………………………, cod numeric personal …………………………………, născut (ă) la data ………………………… în localitatea…………………………………………., domiciliat (ă) în …………………………………………………………………, posesor al C.I. seria…….. nr…………………, eliberată de ………………………………………, la data de ……………., declar că:

Am fost informat (ă) cu privire la prevederile Regulamentului 679/26 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor) adoptat de Parlamentul European și Consiliul Uniunii Europene.

Am fost informat (ă) că beneficiez de dreptul de acces, de intervenție asupra datelor mele și dreptul de a nu fi supus unei decizii individuale.

Am fost informat (ă) că datele cu caracter personal precum și ale copilului/copiilor meu/mei minor/minori, urmează să fie prelucrate și stocate în cadrul Ministerului Tineretului și Sportului, Direcției Județene de Tineret și Sport și Clubul Sportiv .................................... doar în scopurile prevăzute de legislație în ceea ce privește calitatea mea de reprezentant legal/tutore al copilului beneficiar .....................................

Am fost informat (ă) că prelucrarea datelor mele cu caracter personal este necesară în vederea obligațiilor legale ce îi revin Ministerului Tineretului și Sportului, Direcției Județene de Tineret și Sport și Clubul Sportiv .................................... precum și în scopul intereselor și drepturilor ce îmi revin.

Am fost informat (ă) că datele mele cu caracter personal sunt communicate autorităților publice precum și altor instituții abilitate (Ex.: ANAF, ANFP, ITM, A.N.I, la solicitarea instanțelor judecătorești sau organelor de cercetare penală, etc.).

Am fost informat (ă) că în scopul prelucrării exacte a datelor mele cu caracter personal, am obligația de a aduce la cunoștința Ministerului Tineretului și Sportului, Direcției Județene de Tineret și Sport și Clubul Sportiv .................................... orice modificare survenită asupra datelor mele personale.

În consecință, îmi dau consimțământul pentru prelucrarea, transmiterea și stocarea datelor cu caracter personal în cadrul Ministerului Tineretului și Sportului, Direcției Județene de Tineret și Sport și Clubul Sportiv ....................................

Data………………………….. Semnătura…………………………..

**ANTET Club sportiv Anexa nr. 5**. la normele metodologice

Nr. Certificat de Identitate Sportivă

.........................................................

Situația voucherelor distribuite beneficiarilor

|  |  |  |  |  |  |
| --- | --- | --- | --- | --- | --- |
| Nr. crt. | Nume și prenume (copil) beneficiar de voucher | C.N.P. beneficiar | Seria și numărul voucherului | Valoare lei | Semnătura de primire părinte/tutore (cel care ridică voucherul) |
| 0 | 1 | 2 | 3 |  | 4 |
| 1 |  |  |  |  |  |
| 2 |  |  |  |  |  |
| .... |  |  |  |  |  |
| n | Total | x | x |  | x |

Sub sancțiunile codului penal pentru fals în declarații, certificăm că datele înscrise în prezentul centralizator corespund cu realitatea.

Conducătorul clubului sportiv Data întocmiri:.............

(numele, prenumele, semnătura și ștampila)

...................................................

**ANTET Club sportiv Anexa nr. 6**. la normele metodologice

Nr. Certificat de Identitate Sportivă

.........................................................

SITUAŢIA ANALITICĂ

a voucherelor pe suport hârtie returnate de beneficiari

|  |  |  |  |  |
| --- | --- | --- | --- | --- |
| Nr. crt. | Nume și prenume (copil) beneficiar de voucher | C.N.P. beneficiar | Valoare lei | Seria și numărul voucherului |
| 0 | 1 | 2 | 3 | 4 |
| 1 |  |  |  |  |
| 2 |  |  |  |  |
| .... |  |  |  |  |
| n | Total | x |  | x |

Sub sancțiunile codului penal pentru fals în declarații, certificăm că datele înscrise în prezentul centralizator corespund cu realitatea.

Conducătorul clubului sportiv Data întocmiri:.............

(numele, prenumele, semnătura și ștampila)

...................................................